# Uradni list C 55A/14.

| | ISSN 1977-1045 |
| --- | --- |
| Uradni list
  Evropske unije | C 55A |
| | |
| Slovenska izdaja | Informacije in objave | Letnik 6614. februar 2023 |

ISSN 1977-1045

Uradni list

Evropske unije

C 55A

Slovenska izdaja

Informacije in objave

Letnik 6614. februar 2023

---

| Vsebina | Stran |
| --- | --- |
| | V   Objave |
| | UPRAVNI POSTOPKI |
| | Evropska komisija |
| 2023/C 55 A/01 | Agencija Evropske unije za temeljne pravice (FRA) – Objava prostega delovnega mesta direktorice/direktorja (začasni uslužbenec / začasna uslužbenka – razred AD 14) – COM/2023/20091 | 1 |

Vsebina

Stran

V   Objave

UPRAVNI POSTOPKI

Evropska komisija

2023/C 55 A/01

Agencija Evropske unije za temeljne pravice (FRA) – Objava prostega delovnega mesta direktorice/direktorja (začasni uslužbenec / začasna uslužbenka – razred AD 14) – COM/2023/20091

1

---

| SL | |
| --- | --- |

SL

---

V Objave

UPRAVNI POSTOPKI

Evropska komisija

| 14.2.2023 | SL | Uradni list Evropske unije | CA 55/1 |
| --- | --- | --- | --- |

14.2.2023

SL

Uradni list Evropske unije

CA 55/1

---

Agencija Evropske unije za temeljne pravice (FRA)

Objava prostega delovnega mesta direktorice/direktorja

(začasni uslužbenec / začasna uslužbenka – razred AD 14)

COM/2023/20091

(2023/C 55 A/01)

Predstavitev delodajalca

Agencija Evropske unije za temeljne pravice (v nadaljnjem besedilu: FRA ali agencija) je ena od decentraliziranih agencij EU, ustanovljena z Uredbo Sveta (ES) št. 168/2007 (1) z dne 15. februarja 2007 (v nadaljnjem besedilu: Uredba).

Cilj FRA je zadevnim institucijam, organom, uradom in agencijam Evropske unije ter državam članicam nuditi pomoč in strokovno znanje na področju temeljnih pravic pri izvajanju prava Unije. Agencija ima podporno vlogo ter prispeva podatke za politike na področju temeljih pravic, ki jih pripravljajo nosilci odločanja EU. To zlasti vključuje na dokazih temelječe raziskave o dejanskem izvajanju Listine Evropske unije o temeljnih pravicah.

Agencija se pri opravljanju nalog sklicuje na temeljne pravice iz člena 6 Pogodbe o Evropski uniji. Med glavnimi nalogami agencije so:

| (a) | zbiranje, analiziranje in razširjanje objektivnih, zanesljivih in primerljivih informacij in podatkov; |
| --- | --- |

(a)

zbiranje, analiziranje in razširjanje objektivnih, zanesljivih in primerljivih informacij in podatkov;

| (b) | oblikovanje zaključkov in mnenj o konkretnih tematskih področjih; |
| --- | --- |

(b)

oblikovanje zaključkov in mnenj o konkretnih tematskih področjih;

| (c) | objava letnega poročila o vprašanjih temeljnih pravic, ki spadajo na področje dejavnosti agencije, letnega poročila o dejavnostih agencije in tematskih poročil; |
| --- | --- |

(c)

objava letnega poročila o vprašanjih temeljnih pravic, ki spadajo na področje dejavnosti agencije, letnega poročila o dejavnostih agencije in tematskih poročil;

| (d) | razvoj komunikacijske strategije in spodbujanje dialoga s civilno družbo za ozaveščanje javnosti o temeljnih pravicah in dejavno obveščanje o delu agencije. |
| --- | --- |

(d)

razvoj komunikacijske strategije in spodbujanje dialoga s civilno družbo za ozaveščanje javnosti o temeljnih pravicah in dejavno obveščanje o delu agencije.

FRA je od svoje ustanovitve pridobila odličen ugled kot agencija, ki na podlagi dejstev pripravlja zelo kakovostna poročila, študije in nasvete na področju temeljnih pravic. FRA je redno deležna velike pozornosti javnosti in medijev, njen direktor pa je redno vabljen v Svet Evropske unije in Evropski parlament, da predstavi njeno delo. Agencija pripravlja najrazličnejša poročila in študije, kot sta na primer Poročilo o temeljnih pravicah za leto 2022 (2) ali Priročnik o evropskem pravu v zvezi z otrokovimi pravicami (3), ter mnenja na zahtevo institucij EU. Med 105 zaposlenimi v agenciji so strokovnjaki in strokovnjakinje s področja prava, političnih in družbenih ved, statistike ter komuniciranja in mreženja. Letni proračun agencije je v letu 2022 znašal skoraj 25 milijonov EUR. Dodatne informacije so na voljo na spletišču FRA: http://fra.europa.eu/en.

Delovno mesto

Direktor oziroma direktorica vodi in usmerja agencijo pri:

| (a) | opravljanju nalog iz člena 4 Uredbe, zlasti pri izvajanju znanstvenih raziskav, anket, predhodnih študij in študij izvedljivosti, objavljanju mnenj o konkretnih tematskih področjih za institucije Evropske unije in države članice pri izvajanju prava Unije ter pripravi letnega poročila o vprašanjih temeljnih pravic, ki spadajo na področje dejavnosti agencije; |
| --- | --- |

(a)

opravljanju nalog iz člena 4 Uredbe, zlasti pri izvajanju znanstvenih raziskav, anket, predhodnih študij in študij izvedljivosti, objavljanju mnenj o konkretnih tematskih področjih za institucije Evropske unije in države članice pri izvajanju prava Unije ter pripravi letnega poročila o vprašanjih temeljnih pravic, ki spadajo na področje dejavnosti agencije;

| (b) | pripravi in izvajanju programskega dokumenta agencije; |
| --- | --- |

(b)

pripravi in izvajanju programskega dokumenta agencije;

| (c) | komuniciranju z javnostjo v zvezi z vsemi zadevami s področja dela FRA; |
| --- | --- |

(c)

komuniciranju z javnostjo v zvezi z vsemi zadevami s področja dela FRA;

| (d) | sodelovanju z vladnimi organizacijami in javnimi organi, pristojnimi za temeljne pravice v državah članicah, vključno z nacionalnimi institucijami za človekove pravice in nacionalnimi uradniki za zvezo; |
| --- | --- |

(d)

sodelovanju z vladnimi organizacijami in javnimi organi, pristojnimi za temeljne pravice v državah članicah, vključno z nacionalnimi institucijami za človekove pravice in nacionalnimi uradniki za zvezo;

| (e) | sodelovanju z organizacijami na mednarodni ravni, vključno s Svetom Evrope, Združenimi narodi ter Organizacijo za varnost in sodelovanje v Evropi (OVSE); |
| --- | --- |

(e)

sodelovanju z organizacijami na mednarodni ravni, vključno s Svetom Evrope, Združenimi narodi ter Organizacijo za varnost in sodelovanje v Evropi (OVSE);

| (f) | sodelovanju s civilno družbo, med drugim z usklajevanjem Platforme za temeljne pravice; |
| --- | --- |

(f)

sodelovanju s civilno družbo, med drugim z usklajevanjem Platforme za temeljne pravice;

| (g) | izvajanju učinkovitih postopkov spremljanja in vrednotenja dosežkov agencije glede na njene cilje v skladu s strokovno priznanimi standardi; |
| --- | --- |

(g)

izvajanju učinkovitih postopkov spremljanja in vrednotenja dosežkov agencije glede na njene cilje v skladu s strokovno priznanimi standardi;

| (h) | vseh kadrovskih zadevah ter zlasti pri izvajanju pooblastil za osebje, kot je določeno v členu 24(2) Uredbe; |
| --- | --- |

(h)

vseh kadrovskih zadevah ter zlasti pri izvajanju pooblastil za osebje, kot je določeno v členu 24(2) Uredbe;

| (i) | izvrševanju proračuna agencije v skladu s členom 21 Uredbe; |
| --- | --- |

(i)

izvrševanju proračuna agencije v skladu s členom 21 Uredbe;

| (j) | izvajanju nalog odredbodajalca v skladu z vsemi zadevnimi določbami prava EU (4) in |
| --- | --- |

(j)

izvajanju nalog odredbodajalca v skladu z vsemi zadevnimi določbami prava EU (4) in

| (k) | sprejemanju vseh drugih ukrepov, potrebnih za zagotovitev učinkovitega delovanja agencije v skladu z Uredbo in drugimi ustreznimi določbami prava EU. |
| --- | --- |

(k)

sprejemanju vseh drugih ukrepov, potrebnih za zagotovitev učinkovitega delovanja agencije v skladu z Uredbo in drugimi ustreznimi določbami prava EU.

Direktor oziroma direktorica svoje naloge opravlja neodvisno. Pravno zastopa FRA ter za svoje dejavnosti odgovarja upravnemu odboru (5). Evropski parlament ali Svet lahko direktorico oziroma direktorja kadar koli pozove, da se udeleži zaslišanja o kateri koli zadevi, povezani z dejavnostmi agencije, zlasti za predstavitev dela FRA na konkretnih tematskih področjih.

Podrobnejši opis nalog je na voljo v členu 15 Uredbe.

Profil kandidata/kandidatke (merila za izbor)

Kandidati in kandidatke naj bi imeli:

vodstvene spretnosti

| — | sposobnost vodenja in upravljanja večdisciplinarnih ekip na višji vodstveni ravni ter motiviranja osebja za doseganje visokih ravni uspešnosti, |
| --- | --- |

—

sposobnost vodenja in upravljanja večdisciplinarnih ekip na višji vodstveni ravni ter motiviranja osebja za doseganje visokih ravni uspešnosti,

| — | sposobnost dobre presoje in dokazano uspešnost na vodstvenem položaju, zlasti sposobnost določanja in uresničevanja ciljev, |
| --- | --- |

—

sposobnost dobre presoje in dokazano uspešnost na vodstvenem položaju, zlasti sposobnost določanja in uresničevanja ciljev,

| — | izkušnje z upravljanjem finančnih in proračunskih virov, |
| --- | --- |

—

izkušnje z upravljanjem finančnih in proračunskih virov,

strokovne spretnosti in izkušnje

| — | dobro poznavanje vprašanj, povezanih s spoštovanjem in spodbujanjem temeljnih ali človekovih pravic v nacionalnem in mednarodnem okviru, ter dokazane izkušnje v zvezi s tem, |
| --- | --- |

—

dobro poznavanje vprašanj, povezanih s spoštovanjem in spodbujanjem temeljnih ali človekovih pravic v nacionalnem in mednarodnem okviru, ter dokazane izkušnje v zvezi s tem,

| — | dobro poznavanje zakonodaje EU, vključno z Listino Evropske unije o temeljnih pravicah, ter politik, relevantnih za področje varstva in spodbujanja temeljnih pravic, |
| --- | --- |

—

dobro poznavanje zakonodaje EU, vključno z Listino Evropske unije o temeljnih pravicah, ter politik, relevantnih za področje varstva in spodbujanja temeljnih pravic,

| — | dobro poznavanje institucij EU ter njihovega delovanja in medsebojnih odnosov, pri čemer poznavanje drugih mednarodnih organizacij pomeni prednost, |
| --- | --- |

—

dobro poznavanje institucij EU ter njihovega delovanja in medsebojnih odnosov, pri čemer poznavanje drugih mednarodnih organizacij pomeni prednost,

| — | izkušnje z izvajanjem in/ali vodenjem relevantnih znanstvenih raziskav (tudi v okviru podiplomskega/doktorskega študija) pomenijo prednost, |
| --- | --- |

—

izkušnje z izvajanjem in/ali vodenjem relevantnih znanstvenih raziskav (tudi v okviru podiplomskega/doktorskega študija) pomenijo prednost,

osebnostne lastnosti

| — | odlično sposobnost tekočega in učinkovitega komuniciranja z javnostjo, tako v medijih kot z mediji, zastopanja agencije na mednarodnih forumih in sodelovanja z deležniki, |
| --- | --- |

—

odlično sposobnost tekočega in učinkovitega komuniciranja z javnostjo, tako v medijih kot z mediji, zastopanja agencije na mednarodnih forumih in sodelovanja z deležniki,

| — | predanost načelu enake obravnave, ne glede na spol, raso ali etnično poreklo, vero ali prepričanje, invalidnost, starost ali spolno usmerjenost. |
| --- | --- |

—

predanost načelu enake obravnave, ne glede na spol, raso ali etnično poreklo, vero ali prepričanje, invalidnost, starost ali spolno usmerjenost.

Pogoji za prijavo

V fazi izbora bodo upoštevani tisti kandidati in kandidatke, ki ob roku za prijavo izpolnjujejo naslednje formalne pogoje:

| — | državljanstvo: imeti morajo državljanstvo države članice Evropske unije, |
| --- | --- |

—

državljanstvo: imeti morajo državljanstvo države članice Evropske unije,

| — | visokošolska izobrazba ali diploma: imeti morajo:






  — | bodisi raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več, |
| --- | --- | --- |

—

visokošolska izobrazba ali diploma: imeti morajo:

—

bodisi raven izobrazbe, ki ustreza zaključenemu in z diplomo potrjenemu visokošolskemu študiju, če ta običajno traja štiri leta ali več,

| — | bodisi raven izobrazbe, ki ustreza zaključenemu in z diplomo potrjenemu visokošolskemu študiju, ter ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju), |
| --- | --- |

—

bodisi raven izobrazbe, ki ustreza zaključenemu in z diplomo potrjenemu visokošolskemu študiju, ter ustrezne vsaj enoletne delovne izkušnje, če visokošolski študij običajno traja vsaj tri leta (te enoletne delovne izkušnje se ne štejejo v delovne izkušnje po pridobitvi diplome, ki se zahtevajo v nadaljevanju),

| — | delovne izkušnje: imeti morajo vsaj 15 let delovnih izkušenj (6) po pridobitvi diplome, in sicer na ravni, za katero so usposobljeni po zgoraj navedeni izobrazbi, od tega vsaj pet let na področju dejavnosti agencije, tj. na področju temeljnih ali človekovih pravic, |
| --- | --- |

—

delovne izkušnje: imeti morajo vsaj 15 let delovnih izkušenj (6) po pridobitvi diplome, in sicer na ravni, za katero so usposobljeni po zgoraj navedeni izobrazbi, od tega vsaj pet let na področju dejavnosti agencije, tj. na področju temeljnih ali človekovih pravic,

| — | vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (7) na področju, relevantnem za to delovno mesto, |
| --- | --- |

—

vodstvene izkušnje: vsaj pet let delovnih izkušenj po pridobitvi diplome mora biti pridobljenih na visokem vodstvenem položaju (7) na področju, relevantnem za to delovno mesto,

| — | jeziki: temeljito morajo obvladati enega od uradnih jezikov Evropske unije (8) in zadovoljivo še enega od njih. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku, |
| --- | --- |

—

jeziki: temeljito morajo obvladati enega od uradnih jezikov Evropske unije (8) in zadovoljivo še enega od njih. Izbirne komisije bodo med razgovori preverile, ali kandidati in kandidatke izpolnjujejo zahtevo po zadovoljivem znanju drugega uradnega jezika EU. To pomeni, da lahko razgovor (del razgovora) poteka v tem drugem jeziku,

| — | starostna omejitev: starost kandidatk in kandidatov na dan roka za prijavo mora omogočati, da lahko opravijo celotni petletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo 66 let (glej člen 47 Pogojev za zaposlitev drugih uslužbencev Evropske unije (9)). |
| --- | --- |

—

starostna omejitev: starost kandidatk in kandidatov na dan roka za prijavo mora omogočati, da lahko opravijo celotni petletni mandat, preden dosežejo upokojitveno starost. Začasni uslužbenci in uslužbenke Evropske unije upokojitveno starost dosežejo zadnji dan meseca, v katerem dopolnijo 66 let (glej člen 47 Pogojev za zaposlitev drugih uslužbencev Evropske unije (9)).

Izbor in imenovanje

Direktorico oziroma direktorja bo imenoval upravni odbor FRA na podlagi ožjega seznama Evropske komisije.

Za oblikovanje tega ožjega seznama Evropska komisija organizira izbirni postopek v skladu s svojimi postopki za izbor in zaposlitev (glej dokument o politiki glede visokih uradnikov – Compilation Document on Senior Officials Policy (10)).

V tem izbirnem postopku bo Evropska komisija ustanovila predizbirno komisijo. Predizbirna komisija bo preučila vse prijave, prvič preverila izpolnjevanje pogojev za prijavo in opredelila kandidate oziroma kandidatke, katerih profil najbolj ustreza navedenim merilom za izbor in ki se lahko povabijo na razgovor s predizbirno komisijo.

Iz opravljenih razgovorov bo predizbirna komisija povzela ugotovitve in predlagala seznam kandidatk oziroma kandidatov, s katerimi bo lahko Posvetovalni odbor Evropske komisije za imenovanja (v nadaljnjem besedilu: Posvetovalni odbor za imenovanja) opravil dodatne razgovore. Ta odbor bo ob upoštevanju ugotovitev predizbirne komisije izbral kandidate oziroma kandidatke, ki se povabijo na razgovor.

Za kandidate oziroma kandidatke, povabljene na razgovor s Posvetovalnim odborom za imenovanja, bo potekalo celodnevno preverjanje vodstvenih sposobnosti v ocenjevalnem centru, ki ga vodijo zunanji kadrovski svetovalci. Posvetovalni odbor za imenovanja bo ob upoštevanju rezultatov razgovora in poročila ocenjevalnega centra sestavil ožji seznam kandidatk oziroma kandidatov, ki so po njegovem mnenju primerne oziroma primerni za opravljanje funkcije direktorice oziroma direktorja agencije.

S kandidati oziroma kandidatkami z ožjega seznama Posvetovalnega odbora za imenovanja bodo opravili razgovor člani oziroma članice Evropske komisije, ki so pristojni za generalni direktorat, odgovoren za odnose z agencijo.

Po teh razgovorih bo Evropska komisija sprejela ožji seznam najprimernejših kandidatk oziroma kandidatov. Uvrstitev na ožji seznam še ne zagotavlja imenovanja.

Kandidate oziroma kandidatke s tega seznama se bo pozvalo, da se predstavijo pred pristojnimi organi Sveta in odbori Evropskega parlamenta ter odgovorijo na vprašanja. Upravni odbor agencije bo nato imenoval direktorico oziroma direktorja, pri čemer bo upošteval mnenja in prednostni vrstni red Evropskega parlamenta in Sveta Evropske unije.

Izbrani kandidat ali kandidatka mora imeti veljavno potrdilo svojega nacionalnega varnostnega organa za dostop do tajnih podatkov ali možnost, da ga pridobi. Dovoljenje za dostop do tajnih podatkov je upravna odločba, ki se izda na podlagi varnostnega preverjanja, ki ga opravi pristojni nacionalni varnostni organ po veljavnih nacionalnih varnostnih predpisih, in ki potrjuje, da se osebi lahko dovoli dostop do tajnih podatkov do določene stopnje tajnosti. (Kandidat oziroma kandidatka ne more sam oziroma sama začeti postopka za izdajo tega dovoljenja, to lahko stori le delodajalec.)

Dokler zadevni kandidat ali kandidatka od svoje države članice ne pridobi dovoljenja za dostop do tajnih podatkov in se postopek za pridobitev dovoljenja ne dokonča z zakonsko predpisano seznanitvijo, ki jo organizira direktorat Evropske komisije za varnost, ne more dostopati do tajnih podatkov EU s stopnjo tajnosti CONFIDENTIEL UE/EU CONFIDENTIAL ali višje niti se udeleževati sestankov, na katerih se razpravlja o takšnih tajnih podatkih EU.

Raznolikost in vključenost

Agencija se zaveda, da je zdravo usklajevanje poklicnega in zasebnega življenja za mnoge pomemben motivacijski dejavnik ter da se v sodobnem delovnem okolju vse bolj pričakujejo prožne ureditve dela. Agencija je kot delodajalka zavezana zagotavljanju enakosti spolov ter preprečevanju vsakršne diskriminacije. Dejavno spodbuja prijavo vseh usposobljenih kandidatk in kandidatov z različnimi ozadji, najrazličnejšimi sposobnostmi in s kar najširšega geografskega območja držav članic EU. Za spodbujanje enakosti spolov agencija še posebej spodbuja prijavo kandidatk. Invalidnim osebam se lahko zagotovi pomoč med postopkom zaposlitve. Za dodatne informacije pošljite elektronsko sporočilo na naslov JUST-HR-CORRESPONDENT@ec.europa.eu.

Pogoji zaposlitve

Plača in pogoji zaposlitve so določeni v Pogojih za zaposlitev drugih uslužbencev Evropske unije.

Izbranega kandidata ali kandidatko bo FRA zaposlila kot začasnega uslužbenca oziroma uslužbenko v razredu AD 14 (11) ter glede na obseg delovnih izkušenj razvrstila v stopnjo 1 ali 2 navedenega razreda.

Izbrani kandidat ali kandidatka se imenuje za začetni petletni mandat z možnostjo podaljšanja za največ pet let v skladu z uredbo o ustanovitvi agencije, kakor se uporablja ob imenovanju.

Po Pogojih za zaposlitev drugih uslužbencev Evropske unije mora vse novozaposleno osebje uspešno opraviti devetmesečno poskusno dobo.

Kraj zaposlitve je Dunaj (Avstrija).

Delovno mesto je na voljo od 16. decembra 2023.

Pomembne informacije za kandidate in kandidatke

Kandidate in kandidatke opozarjamo, da je delo izbirnih komisij zaupno. Kandidatkam in kandidatom je prepovedano vzpostaviti neposreden ali posreden stik s člani izbirnih komisij in prav tako je prepovedano, da to stori kdo drug v njihovem imenu. Vsa vprašanja je treba nasloviti na sekretariat zadevne komisije.

Varstvo osebnih podatkov

Evropska komisija bo zagotovila, da se osebni podatki kandidatk in kandidatov obdelujejo v skladu z Uredbo (EU) 2018/1725 Evropskega parlamenta in Sveta (12). To velja zlasti za zaupnost in varnost takih podatkov.

Neodvisnost in izjava o interesih

Od direktorice oziroma direktorja se pred prevzemom dolžnosti zahteva izjava o neodvisnem delovanju v javnem interesu ter o kakršnih koli interesih, ki bi lahko vplivali na njegovo oziroma njeno neodvisnost.

Prijavni postopek

Pred oddajo prijave morajo kandidati in kandidatke skrbno preveriti, ali izpolnjujejo vse pogoje za prijavo (glej Pogoji za prijavo), zlasti glede zahtevane izobrazbe, delovnih izkušenj na visokem položaju in znanja jezikov. Kandidati in kandidatke, ki ne izpolnjujejo katerega od navedenih pogojev za prijavo, so samodejno izločeni iz izbirnega postopka.

Kandidati in kandidatke se morajo prijaviti prek interneta na spodnjem spletišču in slediti navodilom za posamezne stopnje postopka:

https://ec.europa.eu/dgs/human-resources/seniormanagementvacancies/.

Za prijavo je potreben veljaven elektronski naslov, ki bo uporabljen za potrditev prijave in za obveščanje na različnih stopnjah izbirnega postopka. Kandidate in kandidatke zato prosimo, da Evropski komisiji sporočijo morebitne spremembe elektronskega naslova.

Za popolno prijavo morajo kandidati in kandidatke naložiti življenjepis v datoteki PDF, po možnosti v obliki življenjepisa Europass (13), in prek spleta izpolniti motivacijsko pismo (največ 8 000 znakov). Življenjepis in motivacijsko pismo lahko predložijo v katerem koli uradnem jeziku Evropske unije.

V interesu kandidatk in kandidatov je, da poskrbijo za pravilno, popolno in verodostojno prijavo.

Po zaključku spletne prijave bodo prejeli elektronsko sporočilo s potrditvijo, da je bila njihova prijava zabeležena. Če kandidat oziroma kandidatka ne prejme elektronskega sporočila s potrditvijo, prijava ni bila uspešno zabeležena.

Poteka prijave ni mogoče spremljati po spletu. O stanju prijave bo kandidate in kandidatke neposredno obveščala Evropska komisija.

Prijave, oddane po elektronski pošti, se ne bodo upoštevale. Za več informacij in/ali pomoč pri tehničnih težavah se kandidati in kandidatke lahko po elektronski pošti obrnejo na: HR-MANAGEMENT-ONLINE@ec.europa.eu.

Za pravočasno dokončanje spletne prijave so odgovorni kandidati in kandidatke. Priporočamo, da s prijavo ne čakajo do zadnjih dni, saj lahko preobremenjenost internetnih povezav ali napaka pri internetni povezavi povzroči prekinitev postopka spletne prijave pred njenim dokončanjem, zaradi česar je treba celotni postopek ponoviti. Po izteku roka za prijavo ne bo več mogoče vnašati podatkov. Prijave, oddane po roku, se ne bodo upoštevale.

Rok za prijavo

Rok za prijavo je 14. marec 2023 do 12. ure (opoldne) po srednjeevropskem času; po tem prijave ne bodo več mogoče.

---

(1)  Uredba Sveta (ES) št. 168/2007 z dne 15. februarja 2007 o ustanovitvi Agencije Evropske unije za temeljne pravice (UL L 53, 22.2.2007, str. 1), kakor je bila spremenjena z Uredbo Sveta (EU) 2022/555 (UL L 108, 7.4.2022, str. 1).

(2)  https://fra.europa.eu/en/publication/2022/fundamental-rights-report-2022

(3)  https://fra.europa.eu/en/publication/2022/handbook-european-law-child-rights

(4)  Kot so členi 33 do 42 Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 o finančni uredbi za splošni proračun Evropskih skupnosti (UL L 357, 31.12.2002, str. 72).

(5)  Delovna jezika upravnega odbora sta angleščina in francoščina, glej: https://fra.europa.eu/sites/default/files/mb-decision-2009_3_en_-mb_language_regime.pdf.

(6)  Delovne izkušnje se upoštevajo samo za dejansko delovno razmerje, ki je opredeljeno kot resnično, plačano delo zaposlene osebe (ne glede na vrsto pogodbe) ali osebe, ki opravlja storitve. Delo s krajšim delovnim časom se izračuna sorazmerno na podlagi potrjenega odstotka opravljenih ur s polnim delovnim časom. Materinski dopust / starševski dopust / posvojiteljski dopust se upošteva, če se je uveljavljal v okviru pogodbe o zaposlitvi. Uspešno zaključen doktorski študij, tudi neplačan, je izenačen z delovnimi izkušnjami, vendar se priznajo največ tri leta. Dano obdobje se lahko šteje samo enkrat.

(7)  Kandidati in kandidatke morajo v življenjepisu za vsa leta, v katerih so pridobili vodstvene izkušnje, navesti: (1) naziv in vlogo vodstvenih položajev, (2) število podrejenih na teh položajih, (3) obseg upravljanega proračuna, (4) število hierarhičnih ravni nad posameznim položajem in pod njim ter (5) število oseb s položajem na isti ravni.

(8)  https://eur-lex.europa.eu/legal-content/SL/TXT/?uri=CELEX:01958R0001-20130701

(9)  https://eur-lex.europa.eu/legal-content/SL/TXT/?uri=CELEX:01962R0031-20140701

(10)  https://commission.europa.eu/jobs-european-commission/job-opportunities/managers-european-commission_sl (na voljo samo v angleščini).

(11)  Korekcijski koeficient, ki se uporablja za osebne prejemke in pokojnine uradnikov in drugih uslužbencev Evropske unije, za Avstrijo od 1. januarja 2022 znaša 108,3 %. Koeficient se prilagodi vsako leto.

(12)  Uredba (EU) 2018/1725 Evropskega parlamenta in Sveta z dne 23. oktobra 2018 o varstvu posameznikov pri obdelavi osebnih podatkov v institucijah, organih, uradih in agencijah Unije in o prostem pretoku takih podatkov ter o razveljavitvi Uredbe (ES) št. 45/2001 in Sklepa št. 1247/2002/ES (UL L 295, 21.11.2018, str. 39).

(13)  Informacije o pripravi življenjepisa Europass so na voljo na: https://europa.eu/europass/en/create-europass-cv.

---